กลี (แมว)

กลี (;  ค.ศ. 2004 – 7 พฤศจิกายน ค.ศ. 2020) เป็นแมวจากอิสตันบูลที่เป็นที่รู้จักจากการอาศัยอยู่ในฮาเกียโซเฟีย ดึงดูดความสนใจจากนักท่องเที่ยวจนกลายเป็นเซเลบริตีทางอินเทอร์เน็ต กลีเกิดใน ค.ศ. 2004 และเติบโตที่ฮาเกียโซเฟีย กลีได้รับความสนใจจากสื่ออย่างมากเมื่อฮาเกียโซเฟียถูกเปลี่ยนเป็นมัสยิดใน ค.ศ. 2020 

กลีตายในวันที่ 7 พฤศจิกายน ค.ศ. 2020 ที่คลินิกสัตวแพทย์ในเลเวนต์ อิสตันบูล โดยมีประกาศว่าจะฝังในบริเวณฮาเกียโซเฟีย บัญชีอินสตาแกรม @hagiasophiacat สร้างขึ้นเพื่ออุทิศแด่กลี และมีผู้ติดตามตอนที่มันตายมากกว่า 118,000 คน

 ช่วงชีวิต 
กลีเกิดที่ฮาเกียโซเฟียใน ค.ศ. 2004 โดยเป็นลูกแมวของ Sofya และมีพี่น้องสองตัวชื่อ Pati กับ Kızım กลีมีลูกเพียงตัวเดียวที่เป็นแมวดำเจ็ทแบล็กที่ได้รับการตั้งชื่อว่า Karakız ("เด็กหญิงดำ") กลีกลายเป็นที่รักจากนักท่องเที่ยวที่เยี่ยมชมฮาเกียโซเฟีย ซึ่งตอนนั้นยังเป็นพิพิธภัณฑ์ และกลายเป็นสัญลักษณ์ของฮาเกียโซเฟีย กลีเริ่มมีชื่อเสียงครั้งแรกเมื่อบารัก โอบามาเยี่ยมชมฮาเกียโซเฟียใน ค.ศ. 2009 ทั้งเขากับเรเจป ไตยิป แอร์โดอันลูบคลำกลี หลังจากมีการประกาศว่าฮาเกียโซเฟียจะถูกแปลงเป็นมัสยิด มีการโพสต์ภาพกลีทั่วสื่อสังคมและมักกล่าวถึงในข่าว ทำให้มีชื่อเสียงในรอบใหม่ อิบราฮิม คาลึน โฆษกประธานาธิบดี กล่าวว่า: "แมวตัวนั้นมีชื่อเสียงมาก และมีอีกหลายตัวที่ยังไม่ได้มีชื่อเสียงอีก แมวตัวนี้จะอยู่ที่นั่น และแมวทั้งหมดได้รับการต้อนรับสู่มัสยิดของเรา"

กลีตายใน ค.ศ. 2020 ที่คลินิกสัตวแพทย์ในเลเวนต์ โดยได้รับการรักษาตั้งแต่วันที่ 24 กันยายน จากนั้นจึงฝังศพในสวนฮาเกียโซเฟีย

 อ้างอิง 

 อ่านเพิ่ม 

 แหล่งข้อมูลอื่น 



Category:สัตว์ที่เกิดใน ค.ศ. 2004
Category:สัตว์ที่ตายใน ค.ศ. 2020
Category:แมวในประเทศตุรกี
Category:แมวในวัฒนธรรมร่วมสมัย
Category:วัฒนธรรมในอิสตันบูล